27. veljače 2020.

**POZIV ZA MEDIJE**

**KONFERENCIJA ZA MEDIJE**

**NAJAVA NEEDCOMPANY FESTIVALA**

 **U petak, 28. veljače 2020. godine u 10.00 sati u RiHubu, Ivana Grohovca 1a, održat će se konferencija za medije na kojoj će biti najavljen NEEDCOMPANY FESTIVAL.** U sklopu festivala, kao sastavnog dijela programskog pravca **Doba moći** u sklopu programa **Europske prijestolnice kulture** predstavlja se belgijska umjetnička skupina Needcompany, jedna od najvažnijih predstavnica suvremenog europskog teatra**.**

Na konferenciji za medije festival će najaviti:

**Emina Višnić**  – direktorica Rijeke 2020 – tvrtke osnovane za provedbu projekta EPK

**Marin Blažević** – intendant HNK Ivana pl. Zajca Rijeka

**Jan Lauwers** – osnivač i voditelj belgijske umjetničke skupine Needcompany te autor festivalske predstave „Sve što je dobro“

**Maarten Seghers -** član umjetničke skupine Needcompany od 2001. g i autor festivalske predstave „Koncert banda koji gleda u krivom smjeru“

Konfrenciji za novinare bit će nazočni i **Johan Penson**, generalni menadžer, **Elke Janssen**, umjetnička koordinatorica i **Jeroen Goffings**, voditelj press službe Needcompany.

Jedinstveni „Needcompany festival“ organizira se u Rijeci od 29. veljače do 6. ožujka. Needcompany obuhvaća razna područja umjetničkog djelovanja: kazalište, ples, izvedbenu i vizualnu umjetnost, književnost, a njihovi se komadi prikazuju na najuglednijim pozornicama kod kuće i u inozemstvu.

**U 7 dana trajanja festivala u Rijeci izvest će tri predstave i otvoriti izložbu**, čime predstavljaju bogatstvo i raznolikost svoga umjetničkog rada. U petak, uoči otvorenja izložbe i igranja prve predstave, održat će se i uvodni razgovor kojem je cilj pripremiti publiku na izvedbe u okviru Needcompany festivala.

**Na konferenciji za medije bit će osiguran prijevod s engleskog na hrvatski i obrnuto.**

**Nakon konferencije umjetnici će biti na raspolaganju za pojedinačne izjave za medije.**

Unaprijed zahvaljujem na dolasku i srdačno Vas pozdravljam.

**Rijeka 2020**

Odnosi s medijima – Iva Balen

iva.balen@rijeka2020.eu, M. 0993125489